যোগীরাজ্যে নাবালিকার উপর ভয়াবহ ঘটনা!

ওয়েব ডেস্ক : যোগীরাজ্যে ফের নৃশংস ঘটনা। এক নাবালিকাকে ধর্ষণের (Rape) পর ছাদ থেকে ফেলে দেওয়ার অভিযোগ উঠল দুই ভাড়াটের বিরুদ্ধে। ঘটনার পর গুরুতর আহত অবস্থায় ওই নির্যাতিতাকে নিয়ে যাওয়া হয়েছিল হাসপাতালে। তবে শেষ রক্ষা হল না। ওই নাবালিকাকে মৃত (Death) বলে ঘোষণা করলেন চিকিৎসকরা। এই ঘটনায় বিজেপি শাসিত রাজ্যে নারী নিরাপত্তা নিয়ে প্রশ্ন উঠে গিয়েছে।

জানা গিয়েছে, এমন চাঞ্চল্যকর ঘটনাটি ঘটেছে উত্তরপ্রদেশের (Uttarpradesh) বুন্দলশহরে (Bulandshahr)। অভিযোগ, রাতে ছাদে খেলছিল ওই নাবালিকা। তখনই তাঁর উপর চড়াও হয় দুই অভিযুক্ত। এর পরেই নাবালিকার উপর চালানো হয় পাশবিক অত্যাচার। তার পরেই নির্যাতিতাকে ছাদ থেকে ছুঁড়ে ফেলে দেওয়া হয়।

আরও খবর : ’২০ হাজারে বউ পাওয়া যাবে’ বিজেপির মন্ত্রীর স্বামীর কথায় তীব্র ধিক্কার কংগ্রেসের

মেয়েকে অনেক্ষণ দেখতে না পেয়ে পরিবারের সদস্যরা খোঁজ শুরু করেন। তার পরেই গুরুতর আহত অবস্থায় বাড়ির পিছনের বাগানে নির্যাতিতাকে পড়ে থাকতে দেখেন তাঁরা। এর পরেই তড়িঘড়ি ওই নাবালিকাকে উদ্ধার করে নিকটবর্তী হাসাপাতলে নিয়ে যাওয়া হয়। কিম্তু শেষ রক্ষা হয়নি। চিকিৎসকরা নির্যাতিতাকে মৃত বলে ঘোষণা করেন।

এর পরেই পুলিশের (Police) দ্বারস্থ হন নির্য়াতিতার বাবা। অভিযুক্তরা লুকিয়ে রয়েছে একটি নির্মীয়মাণ বাড়িতে, গোপনসূত্রে এমনটাই খবর পায় পুলিশ। অভিযোগ, অভিযুক্তরা পুলিশকে লক্ষ্য করে গুলি চালায়। কিন্তু পাল্টা পুলিশের গুলিতে অভিযুক্তরা আহত হয়। জানা যাচ্ছে, বর্তমানে হাসপাতালে ভর্তি অভিযুক্তরা। তারা নিজেদের অপরাধ স্বীকার করেছে বলে খবর। তবে গোটা ঘটনা নিয়ে ইতিমধ্যে তদন্ত শুরু করেছে পুলিশ।

দেখুন অন্য খবর :